Ishockey beretning: 

Efter 1½ år med nedlukninger, var det tid til at den nye strategi og vision skulle føres ud i dagligdagen. 
Som med det er med nye tiltag, kan det tage tid før de fungerer optimalt. Men vi er høj grad lykkedes med at skabe et sundt miljø omkring talentudviklingen. Derfor ser vi positivt tilbage på den forgangne sæson, som har skabt grobund for at tage yderligere skridt. At vi som klub har mere end 40 frivillige trænere, er et tydeligt resultat af den indsats der er blevet gjort på dette område. 

Før sæsonen fik vi stablet et damehold på benene RMB Q. At de skulle ende med det danske mesterskab, havde mange nok ikke forudset. Men med flid og hårdt arbejde, tog de guldet hjem til RSIK efter 16 år. Fornyelig modtog de prisen som årets idrætsudøvere i Rødovre. 

Det har været vigtig at løfte udviklingsarbejdet i dagligdagen på alle hold. Derfor er det rigtig positivt, at vi viser os godt frem i Danmark og udlandet. 

På de små årgange er det tydeligt at vi igen er på vej frem og er blandt toppen i dansk og svensk ishockey.  Med DM-guld til 1 div., Talent Liga og U17. SM & LM guld til U15. Vidner om vi har skabt et elitemiljø, samtidig med vi har fået bredden i klubben med. Det er vi stolte af og ser med stor begejstring på fremtiden for RSIK. 



